CELEX: 32010D0198
Language: bg
Date: 2010-04-06 00:00:00
Title: 2010/198/ЕС: Решение на Комисията от 6 април 2010 година за освобождаване на Латвия от някои задължения за прилагане на директиви 66/402/ЕИО и 2002/57/ЕО на Съвета по отношение на Avena strigosa Schreb., Brassica nigra (L.) Koch и Helianthus annuus L. (нотифицирано под номер C(2010) 2042) (Текст от значение за ЕИП)

7.4.2010   
            
            
               BG
            
            
               Официален вестник на Европейския съюз
            
            
               L 87/34
            
         РЕШЕНИЕ НА КОМИСИЯТА
   от 6 април 2010 година
   за освобождаване на Латвия от някои задължения за прилагане на директиви 66/402/ЕИО и 2002/57/ЕО на Съвета по отношение на Avena strigosa Schreb., Brassica nigra (L.) Koch и Helianthus annuus L.
   (нотифицирано под номер C(2010) 2042)
   (само текстът на латвийски език е автентичен)
   (текст от значение за ЕИП)
   (2010/198/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (1), и по-специално член 23а от нея,
   като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (2), и по-специално член 28 от нея,
   като взе предвид заявлението, подадено от Латвия,
   като има предвид, че:
   
               (1)
            
            
               В директиви 66/402/ЕИО и 2002/57/ЕО се предвиждат някои правила за търговията със семена от зърнени култури и семена от маслодайни и влакнодайни култури. В тези директиви се предвижда също и че, при определени условия, държавите-членки могат да бъдат изцяло или отчасти освобождавани от задължението за прилагане на разпоредбите на тези директиви по отношение на някои видове.
            
         
               (2)
            
            
               Латвия подаде молба за освобождаване от задължението за прилагане на разпоредбите по отношение на Avena strigosa Schreb., Brassica nigra (L.) Koch, и, отчасти, по отношение на Helianthus annuus L.
            
         
               (3)
            
            
               В Латвия семената от Avena strigosa Schreb, Brassica nigra (L.) Koch и Helianthus annuus L. обикновено не се произвеждат и не се търгува с тях. Освен това те нямат съществено икономическо значение в горепосочената държава. Поради климатичните условия в Латвия не се произвеждат семена от Helianthus annuus L.; семената за посев се внасят от други държави и добивът се използва само за фураж.
            
         
               (4)
            
            
               Докато тези условия остават непроменени, съответната държава-членка следва да бъде освободенa от задължението за прилагане на разпоредбите на директиви 66/402/ЕИО и 2002/57/ЕО по отношение на въпросните видове.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩОТО РЕШЕНИЕ:
   Член 1
   Латвия се освобождава от задължението за прилагане на Директива 66/402/ЕИО по отношение на вида Avena strigosa Schreb., с изключение на разпоредбите на член 14, параграф 1.
   Член 2
   1.   Латвия се освобождава от задължението за прилагане на Директива 2002/57/ЕО по отношение на вида Brassica nigra (L.) Koch, с изключение на разпоредбите на член 17.
   2.   Латвия се освобождава от задължението за прилагане на Директива 2002/57/ЕО по отношение на вида Helianthus annuus L, с изключение на разпоредбите на член 17 и член 22, параграф 1.
   Член 3
   Адресат на настоящото решение е Република Латвия.
   
      Съставено в Брюксел на 6 април 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ 125, 11.7.1966 г., стр. 2309/66.
   
      (2)  ОВ L 193, 20.7.2002 г., стр. 74.